మెల్బోర్న్, ఏప్రిల్ 18: అమెరికా ఇస్తున్న ‘వీసా షాక్’ల నుంచి తేరుకోక ముందే భారత టెకీలకు మరో షాక్ తగిలింది. సుమారు 95 వేల మంది విదేశీ ఉద్యోగులు వినియోగించుకుంటున్న ‘457 వీసా’ను రద్దు చేస్తున్నట్లు ఆస్ట్రేలియా ప్రభుత్వం ప్రకటించింది. ఈ వీసాను వినియోగించుకుంటున్న వారిలో భారతీయుల సంఖ్యే అధికంగా ఉంటుంది. 457 వీసా కింద.. ఆస్ట్రేలియన్ల కొరత ఉన్న ఉద్యోగాల్లో విదేశీయులను నియమించుకొనే వెసులుబాటు ఐటీ కంపెనీలకు ఉంది. ఈ వీసా కింద నాలుగేళ్లపాటు ఆస్ట్రేలియాలో పనిచేయవచ్చు. దేశంలో పెరిగిపోతున్న నిరుద్యోగాన్ని అదుపు చేసేందుకు ఆసే్ట్రలియా ప్రభుత్వం 457 వీసా రద్దు నిర్ణయం తీసుకుంది.ఈ వీసా స్థానంలో.. అత్యుత్తమ ప్రతిభావంతులకు మాత్రమే ఆసే్ట్రలియాలో ఉద్యోగ అవకాశాలు కల్పించేలా కొత్త నిబంధనలను రూపొందించారు. ఆంగ్లభాషపై మంచి పట్టు, అత్యుత్తమ ఉద్యోగ నైపుణ్యాలు కలిగిన వారికి మాత్రమే ఇకపై ఆస్ట్రేలియా వీసా లభించనుంది. ‘ఆస్ట్రేలియా వలస వచ్చిన వారితో ఏర్పడిన దేశమే. అయితే ఉద్యోగాల్లో ఆస్ట్రేలియన్లకే తొలి ప్రాధాన్యం ఉండాలి. అందుకే 457 వీసాను రద్దు చేస్తున్నాం. దేశ ప్రయోజనాల మేరకే ఈ నిర్ణయం తీసుకున్నాం. ఇకపై ‘‘ఆస్ట్రేలియా ఫస్ట్’’ అనే విధానాన్ని అవలంబిస్తాం.అత్యుత్తమ ప్రతిభావంతులకు మాత్రమే ఆస్ట్రేలియాలో ఉపాధి అవకాశాలు కల్పిస్తాం’ అని ఆస్ట్రేలియా ప్రధాని మాల్కం టర్న్బుల్ ప్రకటించారు. కొత్త వీసా నిబంధనల కింద షార్ట్ టర్మ్, మీడియం టర్మ్ వీసాలను మంజూరు చేస్తారు. షార్ట్ టర్మ వీసా రెండేళ్ల కాలపరిమితి మాత్రమే కలిగి ఉంటుంది. మీడియం టర్మ్ వీసా పరిమితి నాలుగేళ్లు ఉంటుంది. అయితే, అత్యుత్తమ నైపుణ్యాలు ఉన్న వారికి మాత్రమే వీటిని జారీ చేస్తారు. కొత్త వీసా నిబంధనలు తక్షణం అమల్లోకి వస్తాయని టర్న్ బుల్ ప్రకటించారు. 457 వీసా రద్దుపై ఆస్ట్రేలియా- ఇండియా బిజినెస్ కౌన్సిల్ చీఫ్ షీబా స్పందిస్తూ.. ఈ నిర్ణయంతో భారత ఐటీ కంపెనీలతోపాటు ఆస్ట్రేలియన్ కంపెనీలు కూడా నష్టపోతాయని పేర్కొన్నారు.
melborn, epril 18: america istunna ‘veesa shak’la nunchi terukoka munde bhaarata tekeelaku maro shak tagilindi. sumaru 95 vela mandi videshee udyogulu viniyoginchukuntunna ‘457 veesa’nu raddu chestunnatlu australia prabhutvam prakatinchindi. ee veesaanu viniyoginchukuntunna vaarilo bhaaratheeyula sankhye adhikamgaa untundi. 457 veesa kinda.. australianla korata unna udyogaallo videsheeyulanu niyaminchukone vesulubaatu it companylaku undi. ee veesa kinda naalugellapaatu australialo panicheyavachhu. desamlo perigipotunna nirudyogaanni adupu chesenduku australia prabhutvam 457 veesa raddu nirnayam teesukundi.ee veesa sthaanamlo.. atyuttama pratibhaavantulaku matrame australialo udyoga avakaasaalu kalpinchela kotta nibandhanalanu roopondinchaaru. aanglabhashapai manchi pattu, atyuttama udyoga naipunyaalu kaligina vaariki matrame ikapai australia veesa labhinchanundi. ‘australia valasa vachina vaaritho erpadina deshame. ayithe udyogaallo australianlake toli praadhaanyam undaali. anduke 457 veesaanu raddu chestunnam. desha prayojanaala merake ee nirnayam teesukunnam. ikapai ‘‘australia fust’’ ane vidhaanaanni avalambistam.atyuttama pratibhaavantulaku matrame australialo upaadhi avakaasaalu kalpistam’ ani australia pradhaani malkam turnble prakatinchaaru. kotta veesa nibandhanala kinda shart turm, meedium turm veesaalanu manjuru chestaaru. shart tarma veesa rendella kaalaparimiti matrame kaligi untundi. meedium turm veesa parimiti naalugellu untundi. ayithe, atyuttama naipunyaalu unna vaariki matrame veetini jaarii chestaaru. kotta veesa nibandhanalu takshanam amalloki vastaayani turn bul prakatinchaaru. 457 veesa raddupai australia- india bijines counsil cheef sheeba spandistuu.. ee nirnayamtho bhaarata it kampeniilatopaatu australian companylu kuudaa nashtapotayani perkonnaru.